2022.11.4.
HU
Az Európai Unió Hivatalos Lapja
C 421/39
2.
MELLÉKLET
Példa más közvetlenül irányított eszközök kumulatív finanszírozására (Digitális Európa program) Az európai digitális innovációs központokkal kapcsolatos szinergiafinanszírozás a Digitális Európa programban Az európai digitális innovációs központok az EU, a tagállamok és a Digitális Európa program társult országainak közös beruházásai.
Ezt tükrözi a Digitális Európa programban (az (EU) 2021/694 európai parlamenti és tanácsi rendeletben) ismertetett kétlépcsős kiválasztási eljárás.
Először a tagállamok kiválasztják és leszűkítik a jelentkező szervezetek listáját.
Ebből a listából a második szakaszban a Bizottság kiválasztja azokat a szervezeteket, amelyek az európai digitális innovációs központok hálózatát alkotják.
A kiválasztás kritériumai a relevancia, a végrehajtás és a hatás, de figyelembevételre kerülnek a földrajzi, ágazati és technológiai lefedettséggel kapcsolatos célkitűzések, valamint az országonként rendelkezésre álló költségvetés is.
A Digitális Európa program legfeljebb 50 %-ban társfinanszíroz egyes kiválasztott támogatásokat, a fennmaradó részt pedig a tagállamok az ERFA-n keresztül társfinanszírozhatják.
(Más nemzeti köz- vagy magánfinanszírozást is igénybe vehetnek).
Ez a gyakorlati példa az egyik európai digitális innovációs központnak a Digitális Európa program és az ERFA felhasználásával, szinergiában történő finanszírozásához szükséges fő lépéseket ismerteti.
A Bizottság becslései szerint ezt a hálózatot az európai digitális innovációs központokat végrehajtó mintegy 70 „kapcsolódó művelet” fogja igénybe venni.
Mivel minden európai digitális innovációs központ regionális alapon fog működni, ismert, hogy a megosztott irányítás tekintetében melyik irányító hatóság lesz a felelős.
1. lépés – Előkészítés Az engedélyezésre jogosult tisztviselő koordinációt folytat és együttműködik a megosztott irányítású alap keretében végrehajtott intézkedésekért felelős irányító hatósággal, különösen a finanszírozási arányok oly módon történő összehangolása érdekében, hogy a kombinált finanszírozás ne haladja meg a becsült elszámolható költségek 100 %-át.
–
A Tartalmak, Technológiák és Kommunikációs Hálózatok Főigazgatósága a folyamat teljes körű ismertetése céljából találkozót szervezett az e kapcsolódó fellépésekben részt vevő tagállamokkal és azok irányító hatóságaival.
2.
lépés – A két fellépés összekapcsolása A közvetlen irányítása alá tartozó művelet a támogatás előkészítése (GAP) során vagy a támogatás aláírását követően – támogatásmódosítás útján – „szinergiaműveletnek” minősül.
A megosztott irányítás alá tartozó műveletet összekapcsolják a közvetlen irányítás alá tartozó művelettel (például a tagállami irányító hatóság pályázati számán, projektszámán keresztül). –
Ezt a támogatás-előkészítési folyamat keretében irányozták elő, és a pályázati felhívásban is szerepelt.
3. lépés – Támogatás aláírása és előfinanszírozás A kedvezményezett két külön támogatási megállapodást ír alá (1): a közvetlen irányítás alá tartozó támogatásról és a megosztott irányítás alá tartozó támogatásról.
A támogatást nyújtó hatóságok biztosítják, hogy a kombinált finanszírozási arányok ne haladják meg az elszámolható költségek 100 %-át.
A támogatást nyújtó hatóságoknak a lehető legnagyobb mértékben össze kell hangolniuk a támogathatósági időszakot, a projektek időtartamát, a jelentéstételi időszakokat és a két támogatás jóváhagyására vonatkozó határidőket.
–
A közvetlen irányítás alá tartozó támogatási megállapodás szerinti előfinanszírozási kifizetések a szokásos módon történnek.
Előlegfizetésekre a megosztott irányítás alá tartozó támogatás keretében kerül sor, amennyiben az alkalmazandó nemzeti szabályok erről rendelkeznek.
(1) A megosztott irányítás esetében „a támogatás feltételeit meghatározó dokumentum”, azaz a közös rendelkezésekről szóló rendelet 73. cikkének (3) bekezdése.